Bago
Store norske leksikon,Geografi,Verdens geografi,Asia,Myanmars geografi
Bago er en by i Myanmar, 68 kilometer nordøst for Yangon. Byen ligger ved elven Bago, som renner ut i Andamansjøen. Bago hadde 491 434 innbyggere i 2014.
Næringsliv og transport Bago er sentrum i et risdistrikt og er et jernbaneknutepunkt. Kultur og utdanning I byen er det en 54 meter lang liggende Buddha, som ble bygd i 994 evt. Shwemawdaw-pagoden på 1114 meter, som ble bygd i det tiende århundre, er den høyeste stupa i Myanmar. Kanbawzathadi-palasset ble bygd i 1556, men brant ned i 1599. Det ble gjenoppbygd i perioden fra 1990 til 1992 og rommer nå også et museum med gjenstander som ble funnet under gjenoppbyggingen. I Bago er det et universitet. Historikk Bago ble grunnlagt i 573 og ble hovedstad i Mon-kongedømmet Bago i 725. Byen var hovedstad og en viktig havneby i Burma på 1300–1500-tallet og fra 1500-tallet til 1635. Byen ble ødelagt i 1757 og gjenreist som provinshovedstad. Da elven skiftet leie, ble Bago avskåret fra kysten og mistet sin betydning som havneby. Les mer i Store norske leksikon Myanmars geografi Myanmars historie